kardosdrur/scandi-wiki huggingface dataset:
Marie Rée

Anne Marie Elisabeth Rée (født 1. maj 1835, død 13. august 1900) var en dansk bladudgiver.

Marie Rée var datter af redaktør og udgiver af Fyens Stiftstidende, Nicolaus Peter Heinrich Seedorff og Ane Kirstine Sophie Paludan, da hun var 17 år blev hun gift med redaktøren for Aalborg Stiftstidende, venstrepolitikeren Bernhard Philip Rée, hendes ægtemand bliver erklæret sindssyg og dør på sindssygehospitalet i Aarhus i 1868. I 1872 er Marie Rée eneindehaver af Aalborg Stiftstidende, flere gange må hun afskedige sine redaktører for at bevare sit privilegium, fordi regeringen er utilfreds med avisens kritiske holdninger. Hendes søn Theodor død påvirker hende blandt andet til at tage imod en plejesøn, Carl Bratli, der bliver en kendt sprogvidenskabelig og historisk forfatter. I sit testamente, gav hun sin villa i Hasseris til oprettelsen af et drengehjem, der skulle bære hendes søns navn. I dag er Theodorsminde et behandlingshjem.

Eksterne henvisninger 

 

Danskere i 1800-tallet
Danskere i 1900-tallet
Personer fra Langeland
Marie
Rasmus Nordqvist

Rasmus Nordqvist (født 18. juli 1975 i København) er en dansk politiker og tidligere medlem af Folketinget. Han blev valgt ind i Folketinget for Alternativet i Sjællands Storkreds ved folketingsvalget i 2015. Han meldte sig ud af Alternativet i marts 2020 og sad som løsgænger i Folketinget, indtil han i maj 2020 meldte sig ind i SF.

Baggrund 
Rasmus Nordqvist blev født den 18. juli 1975 i København som søn af Helle Nordqvist. Han er uddannet bachelor i design fra Det Kongelige Danske Kunstakademi, hvor han studerede fra 1996 til 1999. Han har, ved siden af sit øvrige arbejde, fungeret som ekstern underviser ved blandt andet Designskolen Kolding og Esmod Berlin. Han er tidligere iværksætter og har derudover arbejdet som International Brand Manager hos Bitte Kai Rand.

Rasmus Nordqvist er gift med Nicolai Østenlund.

Politisk karriere 
Han blev valgt ind i Folketinget for Alternativet i Sjællands Storkreds ved folketingsvalget i 2015 med 1328 personlige stemmer.

I Folketinget har Rasmus Nordqvist været politisk ordfører, samt haft ordførerskaberne for udenrigspolitik, EU, klima, fred- og forsvar, kunst og kultur, LGBTQI*, iværksætteri, erhverv, forbruger og Grønland.

Rasmus Nordqvist stillede i 2019 op til Europaparlamentet som spidskandidat for Alternativet. Nordqvist modtog 27.943 personlige stemmer ved valget, men blev ikke valgt ind.

Efter kritik af Josephine Fock meddelte Uffe Elbæk, Rasmus Nordqvist, Susanne Zimmer og Sikandar Siddique den 9. marts 2020, at de forlod partiet for i stedet at blive løsgængere. Dermed gik Alternativets folketingsgruppe fra fem til kun et enkelt medlem.

Den 12. maj meddelte SF, at Rasmus Nordqvist har meldt sig ind i partiet.

Ved folketingsvalget den 1. november 2022 blev Nordqvist 2. suppleant til Folketinget for SF i Østjyllands Storkreds.

Nordqvist er medlem af DiEM25's (Democracy in Europe Movement 2025) rådgivende panel.

Referencer

Eksterne henvisninger 
 
 Rasmus Nordqvist  på Alternativet.dk, European Spring, Diem25, 

Folketingsmedlemmer i 2010'erne
Folketingsmedlemmer i 2020'erne
Tidligere folketingsmedlemmer fra Alternativet
Tidligere folketingsmedlemmer fra SF
Politikere der er LGBT-personer
Carolina Magdalene Maier

Carolina Magdalene Maier (født 28. november 1973) er en dansk politiker, der er medlem af Radikale Venstre. Hun er opstillet som folketingskandidat i Brønshøjkredsen i Københavns Storkreds.

I 2015 – 2019 var Maier folketingsmedlem for Alternativet i Københavns Storkreds. Hun blev valgt ind ved folketingsvalget i 2015 med 1073 personlige stemmer, og ved folketingsvalget i 2019 fik Maier 2.673 personlige stemmer, men blev ikke valgt. I sin tid i Folketinget havde Maier syv ordførerskaber, og var blandt andet som uddannelsesordfører involveret i arbejdet med gymnasiereformen.

Sidenhen er Carolina Magdalene Maier blevet sekretariatschef i Dansk Folkeoplysnings Samråd, som er en paraplyorganisation 34 folkeoplysende organisationer.

Privatliv 
Maier blev født i 1973 i Haderslev som datter af socialrådgiver Inge Skau Maier og elektroingeniør Frederico Maier Marin.

Uddannelse 
Hun blev cand.scient.soc. fra Københavns Universitet i 2003 og har derudover en bifagseksamen i spansk fra Odense Universitet.

Referencer

Eksterne henvisninger 
 Carolina Magdalene Maier , Alternativet.dk

Tidligere folketingsmedlemmer fra Alternativet
Folketingsmedlemmer i 2010'erne
Personer i Kraks Blå Bog
Christian Poll

Christian Poll (født 22. februar 1965) er en dansk tidligere politiker, han blev valgt ind i Folketinget for Alternativet i Nordsjællands Storkreds ved folketingsvalget i 2015 med 1.622 personlige stemmer. Hans sidste dag i Folketinget var den 5. juni 2019.

Christian Poll bor i Birkerød i Nordsjælland, er gift og har to børn fra hhv. 1998 og 2001. Han har gået på Ulrikkenborgskolen (1971-1980), er student fra Lyngby Statsskole i 1983 og uddannet civilingeniør fra DTU i Lyngby (1985-1991). Han har siden arbejdet hos Laborantskolen i Hovedstadsområdet (1992-1993), COWI (1993-1998), Miljøstyrelsen (1998-2002), DTU (Instituttet for Produktudvikling) (2002-2005) og Danmarks Naturfredningsforening (2005-2015). 

Han blev valgt som spidskandidat for Alternativet i 2014, tildelt Nordsjællands Storkreds og var i løbet af sine fire år i Folketinget ordfører for natur, miljø, klima, energi, forsyning, fødevarer, landbrug, dyrevelfærd, byggeri og bygninger, transport, fiskeri, finans og økonomi samt medlem af Nordisk Råd. Han var medlem af Miljø- og fødevareudvalget, Energi-, forsynings- og klimaudvalget, Europaudvalget i hele perioden fra 2015-2019 og i kortere perioder desuden medlem af Transportudvalget, Erhvervsudvalget og Finansudvalget i Folketinget.

Eksterne henvisninger 
Christian Poll
 Christian Poll på Facebook

Tidligere folketingsmedlemmer fra Alternativet
Folketingsmedlemmer i 2010'erne
Civilingeniører fra Danmark
Alumni fra Danmarks Tekniske Universitet
Rye Castle

Rye Castle (eller Ypres Tower) er en mindre fæstning bygget 1249 i Rye i East Sussex i England. Det var Henrik 3. der gav tilladelse til at opføre borge som en del af forsvaret mod de talrige angreb fra franskmændene. Ved opførelsen var kystområdet konstant truet af Frankrig.

Som en af de fem cinque ports-byer fik Rye privilegier for dens støtte, og Ypres Tower sørgede for støtten.

Rye Castle Museum 
Ypres Tower er en af byens Rye Castle Museums to afdelinger og en fredet bygning. Udstillingen i tårnet viser lokalt fremstillet keramik, broderier, der viser scener af byens liv og historie, genstande fra middelalderen og bykort.
 
East Street Site var byens bryggeri, hvor man tappede øl på flaske, og er museets primære udstillingsområde. Det åbnede i 1999, og udstiller brandslukningsudstyr, maritimhistorie og skibsbyggeri, gammelt legetøj og spil, fotografier og byens segl samt arkæologiske genstande.

Se også 
 Liste over borge og slotte i England

Referencer

Eksterne henvisninger 

 Rye Museum

Slotte i East Sussex
Borgruiner i Storbritannien
Rye (East Sussex)
Kathrine Ulkær

Kathrine Ulkær (født 5. april 1896, død 26. august 1968) var en dansk skoleleder, igangsætter og politiker.

Kathrine Ulkær er datter af en gårdmand, og hun får en uddannelse som kontorassistent i socialvæsenet, hun er formand for den lokale husmoderforening
i 32 år og næstformand i De Danske Husmoderforeninger i 29 år og hun igangsætter Martha Skolen i Aalborg og i flere år leder af forsvarets civil-undervisning og konservativt medlem af Aalborg Byråd i 13 år.

Eksterne henvisninger 
 

Danskere i 1800-tallet
Danskere i 1900-tallet
Personer fra Nørresundby
Sædding Strand

Sædding Strand er en 3300 meter lang strand ved bydelen Sædding i Esbjerg. 

Stranden går fra Guldager Møllebæk i nord til Fovrfeldt Bæk i syd. Den indeholder to badestrande henholdsvis kaldet Sædding Strand og Mennesket ved Havet. Sidstnævnte badestrand opkaldt efter skulpturen af samme navn. De to badestrande er adskilt af et strandstykke, hvor badning er forbudt grundet ringe vandkvalitet. Dette er forårsaget af kloakoverløb fra Fovrfeldt Bæk ved Karl Andersens vej.

Bygninger og beplantning
Stranden er præget af blandet beplantning samt både helårshuse og sommerhuse. Disse forsøges dog opkøbt af Esbjerg Kommune jævnfør bestemmelserne i lokalplanen. Der er eksempelvis bøgetræer, roser, gyvel og brombær i bevoksningen på skrænterne ned mod stranden. Disse er desuden græsklædte. Langs skrænterne løber en sti og fra stien er der med jævne mellemrum betontrapper ned mod stranden.

Noter

Strande i Danmark
Esbjerg
À

À, à (a-grave) er et bogstav på catalansk, fransk, galicisk, italiensk, portugisisk, skotsk, vietnamesisk og walisisk. À bruges også på kinesisk pinyin.
Almen Kirkegård

Almen Kirkegård er en kirkegård beliggende på Hasserisgade i Aalborg.

Almen Kirkegårds historie kan føres tilbage til slutningen af Middelalderen. Kirkegårdens væg ud mod Hasserisgade er indrettet som urnemur. Kapellet blev opført i 1891 i nyromansk stil og tegnet af arkitekt H.A. Boss.

Kendte begravet på kirkegården 

Frands Thestrup
Ole Nielsen Føltved
Louis le Normand de Bretteville
Morten Nielsen
William Halling
Albrecht Christian Johansen Myhre
Emanuel Tauber
Peter Christian Kierkegaard
Niels Erik Vangsted
Iacob Kjellerup
Heinrich Tønnies
Christian Zinck
Christoffer Strøyberg
Marie Rée
Poul Pagh
Christen Winther Obel
Einar Packness
Niels Peter Vang
Niels August Eigenbroth
Jørgen Berthelsen
Henning Smith
Harald Jensen
Erik Jensen
Vilhelm Lassen
Marie Lassen
Immanuel Stuhr
William Stuhr
Kathrine Ulkær
Bernhard Thorsen
Marius Andersen
Gerhard Sophus Nielsen
Bernhard Wosylus
Jens Jørgen Brinch

Referencer

Eksterne henvisninger 

Aalborg
Kirkegårde i Danmark
Claus Kvist Hansen

Claus Kvist Hansen (født 24. september 1968) er en dansk politiker der var medlem af Folketinget for Dansk Folkeparti indtil juni 2019. Han meldte sig i efteråret 2020 ind i Socialdemokratiet.

Baggrund 
Kvist Hansen er uddannet jurist fra Aarhus. Han er bosiddende i Stensballe i Horsens og med sin samleverske har han to børn.

Politisk karriere 
Kvist Hansen har en politisk baggrund som tidligere medlem af Socialdemokraterne.
I 2007 meldte han sig ind i Dansk Folkeparti efter utilfredshed med Socialdemokraternes EU- og indvandringspolitik.

Kvist Hansen sidder i byrådet for Horsens Kommune.
Han blev valgt ved Folketingsvalget 2015 for Østjyllands Storkreds. Her fik han 1.564 personlige stemmer.

Ordfører for udviklingsbistand (2015) og for social dumping (2016).

Referencer 

Tidligere folketingsmedlemmer fra Dansk Folkeparti
Folketingsmedlemmer i 2010'erne
Medlemmer af Horsens Byråd
Jan Rytkjær Callesen

Jan Rytkjær Callesen (født 2. maj 1963) er en dansk politiker, der var medlem af Folketinget for Dansk Folkeparti.

Han blev valgt for Sydjyllands Storkreds ved Folketingsvalget 2015 med 2972 personlige stemmer.

Referencer 

Tidligere folketingsmedlemmer fra Dansk Folkeparti
Aaja Chemnitz

Aaja Chemnitz Driefer  (f. Larsen 2. december 1977 i Nuuk) er en grønlandsk politiker fra Inuit Ataqatigiit. Hun har været  medlem af Folketinget siden 2015 og blev genvalgt ved  folketingsvalget 2019 med flere end 27 procent af de grønlandske stemmer.

Hun er uddannet cand.scient.adm. fra Grønlands Universitet i 2004 og blev herefter fuldmægtig i Bestyrelsessekretariatet i Grønlands Hjemmestyre. Siden da har Aaja Chemnitz Driefer været ansat i FN i New York, i Nuuk Kommune, i Velfærdsforvaltningen i Sermersooq Kommune samt været Børnetalsmand i Grønlands Selvstyre.

Aaja Chemnitz Driefer blev medlem af Grønlands Landsting for Inuit Ataqatigiit i 2014, og ved folketingsvalget 2015 blev hun valgt som repræsentant for sit parti i det danske parlament.

Aaja Chemnitz Driefer modtog i 2021 Folkemødets Dialogpris.

Kilder og henvisninger

Nuværende folketingsmedlemmer fra IA
Personer i Kraks Blå Bog
Personer fra Nuuk
Christian Rabjerg Madsen

Christian Rabjerg Madsen (24. marts 1986 i Silkeborg) er en dansk politiker, der er valgt til Folketinget for Socialdemokraterne. Han var indenrigs- og boligminister fra maj til december 2022 i Regeringen Mette Frederiksen I. Fra 2. november 2022, hvor statsminister Mette Frederiksen overdrog regeringens afskedsbegæring til Dronningen, til 15. december virkede han som fungerende indenrigs- og boligminister.

Baggrund 
Han er søn af eksportchef Per Vestergaard Madsen og hospicechef Ragnhild Rabjerg Madsen. Han er gift med Anne Brink Pedersen.

Politisk karriere 
Inden Christian Rabjerg Madsen blev valgt til Folketinget, var han kampagnechef for Socialdemokraternes næstformand Nicolai Wammen.
Han stillede ved folketingsvalget i 2011 op, men blev ikke valgt ind. Han fik 3.722 personlige stemmer ved dette valg. Ved folketingsvalget 2015 blev han valgt for Sydjyllands Storkreds med 5.201 personlige stemmer.

Efter ministerrokaden i Regeringen Mette Frederiksen i februar 2022 blev han udpeget som politisk ordfører for Socialdemokratiet. Indtil da, havde han været finansordfører.

Referencer 

Nuværende folketingsmedlemmer fra Socialdemokraterne
Folketingsmedlemmer i 2010'erne
Personer fra Silkeborg
Danske ministre fra Socialdemokraterne
Boligministre fra Danmark
Indenrigsministre fra Danmark
Zacharias Dase

Johann Martin Zacharias Dase (født 23. juni  1824 i Hamborg, død 11. september 1861 sammesteds) var en tysk hurtigregner.

Dase var allerede som dreng meget optaget af regning og drev det til en sådan færdighed og hurtighed deri, at han vakte den største beundring og forbavselse ved de offentlige forestillinger, som han gav omkring i Tysklands byer. På foranledning af Gauss anvendte han sit talent på regning med videnskabelige formål; han har således udarbejdet en faktortavle for 7.-9. millioner (udgivet 1862-65).

Kilder 

 

Matematikere fra Tyskland
Tyskere i 1800-tallet
Personer fra Hamborg
Teknisk term

Tekniske termer er ord, der er vigtige og/eller har en speciel betydning, inden for et bestemt felt. 
Et andet ord for tekniske termer er fagudtryk.

Ord og vendinger
Tsjudovo

Tsjudovo (russisk Чýдово) er en by i Novgorod oblast, Rusland. Der var 15.093 indbyggere i begyndelsen af 2013.

Byen, som ligger nogle kilometer vest for floden Volkhov, er en station på Sankt Petersborg-Moskva-banen (åbnet 1851) og har forbindelse med jernbanen sydpå mod Novgorod (åbnet 1871). Landevejen M10 (Europavej 105), som følger jernbanen fra Sankt Petersborg, svinger her sydpå mod Novgorod.

Byen er administrationscentrum i landkommunen Tsjudovo (Чудовский район) med 21.655 indbyggere (2013), hvoraf 70% bor i stationsbyen. Det er den nordligste kommune i Novgorod oblast. Kommunevåbnet viser to bjørne og to brændende tændstikker, et minde om stedets tidlige fremstillingsindustri. Der produceres også krydsfiner og jernbanesveller. Et tidligere glasværk er gået over til at producere varmeisolering. Den næststørste bebyggelse i kommunen er Krasnofarfornyi (1329 indbyggere), som har sit navn efter den porcelænsfabrik som blev anlagt der 1898 og som fra 1917 bærer navnet Røde porcelænsmager (Красный фарфорист, Krasnij farforist).

Kilder 

Ruslands geografi
Expedia

Expedia er en global, online rejseudbyder med lokale afdelinger i mere end 70 lande. Virksomheden udbyder både ferierejser og forretningsrejser og videreformidler bookinger fra nogle af verdens ledende flyselskaber og hoteller gennem sit netværk; Expedia® Affiliate Network.

Den danske afdeling af Expedia, Expedia.dk, blev lanceret i 2009 og er en del af Expedia, Inc., der er en af verdens største online rejseudbydere. Firmaet har partneraftaler med flere hundrede luftfartsselskaber og adskillige hundredetusinder af hoteller, biludlejere og rejseoplevelser, der kan bookes på hjemmesiden. De eksakte tal er opdaterede og fuldt tilgængelige på Expedia, Inc.’s hjemmeside.

Historie 
I 1996 blev en mindre afdeling i Microsoft sat til at lancere en online rejseudbyder ved navn Expedia.com®. Med lanceringen fik hjemmesidens brugere en ny måde at undersøge og sammenligne forskellige rejsetilbud samt at booke rejser på. Siden sin begyndelse har Expedia, Inc. udviklet sig til en global rejseudbyder med en portefølje på omkring et dusin velrenommerede rejsebrands. Firmaet har mere end 18.000 ansatte i mere end 30 lande globalt set.

Eksterne henvisninger 
Expedia - fly, hotel og biludlejning 

Expedia, Inc. 
Rejsebureauer
Softwarevirksomheder fra USA
Poul Nowack

Poul Nowack, (født 1950 i Herning) er rockhistoriker, sangskriver, forfatter og ejer af Memory Lane Rockmuseum. Han er uddannet lærer på Ribe Seminarium 1979, med linjefagene historie og samfundsfag. I 1981 blev han ansat på Grenaa Tekniske Skole som underviser, udviklingskonsulent og afdelingsleder for voksen- og erhvervskurser, og har efteruddannelse indenfor ledelse, projektstyring mv., og er sangskriver til bl.a. Så dig ved et pigtrådsbal  og har udgivet 8 bøger, bl.a. Konflikt og samarbejde, Virksomhedsudvikling og medarbejderkvalifikationer og musikbogen Da rock'en kom til Djursland. 

Poul Nowack er mangeårig fritidsmusiker i Herning-bandet The Candy Men (1964-69) og i Midnight Special på Djursland i 1990'erne og indtil 2007. Har skrevet mange artikler om musik og ungdomskultur samt lokalhistorie, bl.a. Dreng i Lind - ung i Herning i Herning-bogen 2012. Har oprettet og driver flere fb musik-fanklubber: Fan Club for dansk pigtrådsmusik, Fanklub for dansk rock i 70erne og 'Memory Lane Rockmuseum'. 

Poul Nowack har en unik samling af genstande om musik og ungdomskultur fra 1950'erne til i dag, og har medvirket til mange museums-udstillinger om musik- og ungdomslivet på bl.a. Koldinghus, med Beatles Forever, Aarhus Rocks i Den Gamle By i Aarhus, De dejlige ungdomsår på Gammel Estrup og med Vi - de unge på Museum Østjylland i Grenaa og Randers. Poul Nowack ejer Memory Lane Rockmuseum som er Danmarks første rock- pop og ungdomsmuseum. Museet åbnede 1. oktober 2014 på Fuglsøcentret nær Ebeltoft.

Eksterne henvisninger 
 memorylanerockmuseum.dk

Personer fra Herning
Lærere fra Danmark
Faglitterære forfattere fra Danmark
Museumsfolk fra Danmark
Illustreret Norsk Konversationsleksikon

Illustreret norsk konversationsleksikon (Seks bind, 1907–1913) var titlen på første udgave af det som senere blev kendt som Aschehougs konversasjonsleksikon, det første store leksikon på norsk.

I februar 1905 begyndte William Nygaard d.e., ejer af Aschehoug forlag, planlægningen. Redaktionen blev ledet af bibliotekaren Haakon Nyhuus. Øvrige medlemmer af redaktionskomitéen var rigsarkivar Ebbe Hertzberg, professor Axel Holst, ingeniør Michael Leegaard, professor Yngvar Nielsen, generalmajor Per Schjelderup Nissen og professor Hjalmar Falk. Det første hæfte blev udgivet 11. oktober 1906 og ved udgangen af 1906 var der 8000 abonnenter.

 Bind 1: A–Byzantinsk kunst. (1907, 1520 sp.)
 Bind 2: Byzantisk litteratur–Fabliau. (1908, 1516 sp.)
 Bind 3: Fabre–Hellige kilder. (1909, 1664 sp.)
 Bind 4: Hellige kjortel–Lassalle. (1910, 1728 sp.)
 Bind 5: Lassberg–Rebus. (1912, 2016 sp.)
 Bind 6: Recambio–Øynhausen. (1913, 2088 sp.)

Foruden leksikonartikler var der nederst på hver side en ordbog med oversættelser til norsk fra tysk, engelsk og fransk.

For at fejre det sammenfaldende 100-årsminde af leksikonet og unionsopløsningen udgav Kunnskapsforlaget i 2004 bogen Byer i Norge for 100 år siden. Faksimile fra Aschehougs «Illustreret norsk konversationsleksikon» 1906-13, udvælgelse og redaktion af Knut Are Tvedt, 67 sider.

Eksterne henvisninger 
 

Leksika
Phosphodiesterase5 inhibitorer

Phosphodiesterase type 5 inhibitorer (PDE5-hæmmere) er et lægemiddel, som anvendes til at hæmme stoffet PDE5, så dette ikke nedbryder de blodkarudvidende substanser cGMP (cyklisk guanosin monofosfat). PDE5-hæmmere anvendes således til at behandle erektil dysfunktion, da det virker afslappende på blodkarerne i de glatte muskelceller, der forsyner corpus cavernosum i penis med blod.

Anvendelse 
PDE5-hæmmere var de første effektive orale lægemidler mod impotens. Medicinalproducenten Pfizer var først med Sildenafil (Viagra), som blev godkendt til behandling i 1998 i USA. Senere fulgte producenten Elli Lilly med Tadalafil (Cialis) i 2003, Bayer med Vardenafil (Levitra) i 2005, og  Menarini lancerede Avanafil (Spedra) i 2014. 

Sildenafil og Tadalafil kan også behandle pulmonal hypertension.

Referencer 

Lægemidler
Kirstine Nolfi

Kirstine Yde Nolfi (født 14. april 1881, død 30. april 1957) var en dansk læge og grundlægger af råkostkurstedet Humlegaarden i Humlebæk.

Kirstine Nolfi, blev student som privatist 1901, cand.med. i 1907, hvor efter hun var hospitalslæge i en årrække, i 1919 arbejdede hun som børnelæge, og i 1926 blev hun speciallæge i børnesygdomme.

I 1945 åbner Kirstine Nolfi, Humlegaarden hun var en stor fortaler for behandling med råkost til flere alvorlige sygdomme. Hun blev tiltalt for uagtsomt manddrab efter at en 21-årig svensker med svær sukkersyge døde. Hun frikendtes dog men blev ekskluderet fra Den Almindelige Danske Lægeforening.

Bibliografi 
 Råkost-kuren
 Levende føde: råkostens betydning for sundheden

Referencer

Eksterne henvisninger 

Danskere i 1800-tallet
Danskere i 1900-tallet
Læger fra Danmark
Harriet Daugaard

Harriet Daugaard (født 2. maj 1887, død 23. oktober 1980) var en dansk seksualvejledningsforkæmper.

Harriet Daugaard var datter af frimenighedspræst og forfatter Georg Valdemar Brücker og Inger Marie Marstrand og er voksede op på Koldingegnen. Hun tog privatlærerindekursus på N. Zahles Skole og Statens etårige Gymnastikkursus i 1908, hvor efter hun rejste til England, hvor hun var gymnastiklærer i fire år. I 1913 giftede hun sig med barndomsvennen Hans Daugaard, og slog sig i 1919 ned i Kolding, hvor Harriet blev medlem af Dansk Kvindesamfund.

I starten af 1920’erne begyndte Dansk Kvindesamfund at holde kurser og foredrag i moderkundskab og seksuel hygiejne. Harriet Daugaard blev foreningens jyske foredragsholder, og i mere end 30 år rejste hun Jylland tyndt og dermed blev hun en af pionererne inden for seksualoplysningsarbejdet i Danmark.

Eksterne henvisninger 

 

Danskere i 1800-tallet
Danskere i 1900-tallet
Personer fra Kolding
Slægten Marstrand
Anita Sarkeesian

Anita Sarkeesian (født 1983 i Toronto) er en canadisk-amerikansk feminist, mediekritiker og blogger. Hun er skaberen af videobloggen Feminist Frequency, herunder video-serien Tropes vs. Women, hvori hun udforsker stereotyper i fremstillingen af kvinder indenfor popkulturen. I eftermælet på GamerGate og VidCon 2017 modtog hun kritik for at være misvisende i sit kickstarterkoncept, som rejste mindst 440.000 dollars alene i 2014. I 2014 blev kritikken af hende knyttet sammen med Gamergate-kontroversen.

Biografi 
Sarkeesians forældre er armeniere fra Irak, der indvandrede til Canada i 1970. Hun har en bachelorgrad fra California State University i kommunikation og en mastergrad fra York University. Hendes speciale havde titlen I'll Make a Man Out of You: Strong Women in Science Fiction and Fantasy Television.

Referencer

Eksterne henvisninger 

 
 

Personer fra Toronto
Feminister fra USA
Feminister fra Canada
Bloggere
Specialoperationskommandoen

Specialoperationskommandoen (forkortet SOKOM) er en operativ kommando på Flyvestation Aalborg med ansvaret for opstillingen og indsættelsen af Forsvarets specialstyrker.

Specialoperationskommandoen blev etableret den 1. september 2014 hvor generalmajor Jørgen Høll blev udpeget som den første chef. 

Jægerkorpset, Frømandskorpset og Sirius-patruljen, som er Forsvarets 3 specialoperationskorps, vil  blive underlagt SOKOM den 1. juli 2015.
Kommandoen har blandt andet til opgave at specialisere sig i at samarbejde med nationale og internationale samarbejdspartnere hvor man kan tilbyde et specialstyrkealternativ til konventionelle militære løsninger samt at kunne udsende et hovedkvarterselement der kan støtte specialoperationer på fremmed jord.

Referencer 

Etableret i 2014
Specialstyrker fra Danmark
Danmarks militær